શુક્રવારે, અમદાવાદમાં આશ્રમરોડ પાસે ગુજરાત વિદ્યાપીઠ પાસે ફાયરિંગનો બનાવ બન્યો છે. જેમાં એક આંગડિયા પેઢીના કર્મચારીની મોત થઇ છે. પ્રાથમિક તપાસ મુજબ માનવામાં આવે છે કે આ ફાયરિંગ લૂંટના ઇરાદે થયું છે. જો કે ફાયરિંગના કારણે કર્મચારીનું મોત થયું છે. આ કર્મચારી પટેલ ચીમનલાલ હરગોવિંદદાસ આંગડિયા પેઢીમાં કામ કરતો હતો તેમ જાણવા મળ્યું છે. અને અમદાવાદથી પાલનપુર તરફ જઇ રહ્યા હતા. કર્મચારી જ્યારે બુલેરો ગાડીમાં જઇ રહ્યો હતો ત્યારે અજાણ્યા લોકોએ તેને રોકી ફાયરિંગ કર્યું હતું. જેમાં પેઢીના કર્મચારી તેવા અરવિંદ ભાઇ ઇજાગ્રસ્ત થયા હતા પણ હોસ્પિટલ ખસેડવા સુધીમાં તેમનું મોત થયું હતું. પ્રત્યક્ષદર્શીઓના કહેવા મુજબ સવારે 4-5 રાઉન્ડ ફાયરિંગ કરવામાં આવ્યા હતા.